༈ཨོཾ་སྭ་སྟི།  བློ༷་བཟ༷ང་བསྟན་པའི་དཔ༷ལ་གྱུར་ཐེག་མཆོག་གི། དགེ་བའི་བཤེས་ཀྱི་མཚན་ཉིད་ཀུན་ལྡན༷་པས།  ། སྐལ་ལྡན་འགྲོ་ལ་དགེ༷་ལེ༷གས་མཆོག་སྩོལ་བ།  ། རྗེ་བཙུན་བླ་མའི་ཞབས་ལ་གསོལ་བ་འདེབས།  ། མཆོག་གསུམ་སྤྱི་དང་ཚེ་ཡི་ལྷ་ཚོགས་ཀྱི།  ། བྱིན་རླབས་ནུས་མཐུ་བདག་ཅག་དད་མོས་སྟོབས།  ། གཅིག་ཏུ་འཚོགས་པའི་རྟེན་ཅིང་འབྲེལ་འབྱུང་མཐུས།  ། དཔལ་ལྡན་བླ་མ་བསྐལ་བརྒྱར་ཞབས་བརྟན་ཤོག། གང་གི་མཛད་འཕྲིན་ཏེ་སེ་ལས་འོངས་པའི།  ། ཕན་བདེའི་ཆུ་ཀླུང་ཕྱོགས་བརྒྱར་བབ་པ་ཡི།  ། ལུས་ཅན་དགེ་བའི་ལོ་ཏོག་བསྐྱེད་བསྲིངས་ཏེ།  ། བཀྲ་ཤིས་སྙེ་མ་གཡུར་དུ་ཟ་བར་ཤོག། ཅེས་བསླབ་གསུམ་སྡེ་སྣོད་འཛིན་པ་ལྷ་བཙུན་མཁན་རིན་པོ་ཆེ་བློ་བཟང་དཔལ་ལྡན་དགེ་ལེགས་ཀྱི་ཞབས་བརྟན་བདེན་ཚིག་འདི་ལྟ་བུ་དགོས་ཞེས་དཔྱོད་ལྡན་ནང་སོ་བློ་གྲོས་ཕུན་ཚོགས་ཀྱིས་ལྷ་རྫས་བཅས་བསྐུལ་བ་བཞིན་ཀུ་སཱ་ལི་དྷརྨ་བཛྲ་གྱིས་བྲིས་པ་དགེ།  ། །